KOMISIJOS SPRENDIMAS
2008 m. balandžio 30 d.
kuriuo nustatoma Bendrijos finansinė parama išlaidoms, patirtoms 2003 m. Nyderlanduose taikant skubias kovos su paukščių gripu priemones, padengti
(pranešta dokumentu Nr. C(2008) 1668)
(Tekstas autentiškas tik olandų kalba)
(2008/360/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 3 straipsnio 3 dalį ir 3a straipsnio 1 dalį,
kadangi:
(1)
2003 m. Nyderlanduose buvo paukščių gripo protrūkių. Dėl šios ligos Bendrijos gyvulių populiacijai kilo didelis pavojus.
(2)
Siekdama užkirsti kelią ligos plitimui ir padėti ją kuo skubiau likviduoti, Bendrija turėtų finansiškai prisidėti prie reikalavimus atitinkančių valstybės narės išlaidų, patirtų taikant skubias kovos su šia liga priemones, padengimo, kaip nustatyta Sprendime 90/424/EEB.
(3)
2003 m. rugsėjo 24 d. Komisijos sprendimu 2003/678/EB dėl Bendrijos finansinės paramos reikalavimus atitinkančioms išlaidoms, patirtoms likviduojant paukščių gripą Nyderlanduose 2003 m., padengti (2), Bendrija suteikė finansinę paramą Nyderlandų išlaidoms, patirtoms 2003 m. taikant neatidėliotinas paukščių gripo likvidavimo priemones, padengti.
(4)
Tame sprendime nustatyta, kad turi būti išmokėta pirmoji 40 000 000 EUR išmoka.
(5)
Vadovaujantis šiuo sprendimu, likusi Bendrijos finansinės paramos dalis turi būti sumokėta remiantis 2004 m. kovo 14 d., 2005 m. liepos 26 d. ir 2006 m. lapkričio 2 d. Nyderlandų pateiktais prašymais.
(6)
Atsižvelgiant į šiuos faktus, reikėtų nustatyti bendrą Bendrijos finansinės paramos sumą reikalavimus atitinkančioms išlaidoms, patirtoms 2003 m. Nyderlanduose likviduojant paukščių gripą, padengti.
(7)
Remiantis Komisijos patikrinimų, atliktų pagal Bendrijos veterinarijos taisykles, rezultatais ir Bendrijos finansinės paramos teikimo reikalavimais visos patirtų išlaidų sumos negalima laikyti atitinkančia reikalavimus.
(8)
2007 m. liepos 12 d., 2007 m. spalio 26 d. ir 2007 m. gruodžio 5 d. raštais Nyderlandai buvo informuoti apie Komisijos pastabas, reikalavimus atitinkančių išlaidų apskaičiavimo metodą ir galutines išvadas.
(9)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Remiantis Sprendimu 2003/678/EB nustatoma, kad bendra Bendrijos finansinė parama išlaidoms, patirtoms 2003 m. Nyderlanduose likviduojant paukščių gripą, padengti yra 65 516 152,41 EUR.
2 straipsnis
Šis sprendimas skirtas Nyderlandų Karalystei.
Priimta Briuselyje, 2008 m. balandžio 30 d.